==Baggrund==
Termen ''white trash'' eller ''poor white trash'' har sin oprindelse i USA i begyndelsen af [[1800-tallet]], hvor udtrykket blev anvendt om fattige, hvide arbejdere i [[Sydstaterne]], som blandt andet kunne arbejde på [[slaveri|slavelignede]] vilkår for lokale [[godsejer]]e. [[Oxford English Dictionary]] definierer udtrykket som "et foragteligt tilnavn, som de sorte i USA gav fattige hvide mennesker", og som eksempel nævnes forfatteren og skuespilleren [[Fanny Kemble]]s dagbog fra 1833: "Slaverne selv udtrykker den største foragt for de hvide [[tjenestefolk]], som de betegner som poor white trash."<ref>Fanny Kemble, ''Journal'' (1835) side 81, vol II side 112</ref><ref>Matt Wray formoder, at terment kan have opstået i området omkring [[Baltimore]] og [[Washington, D.C.]] i 1830'erne, hvor irske og sorte arbejdere konkurrerede om det samme arbejde. Matt Wray: ''Not Quite White: White Trash and the Boundaries of Whiteness'' (2006) side 42-44</ref> I kildedokumentationen for romanen ''[[Onkel Toms hytte]]'', ''[[A Key to Uncle Tom's Cabin]]'' (1853), anvender [[Harriet Beecher Stowe]] "poor white trash" som rubrik til kapitel 10 i del 3.<ref>[http://utc.iath.virginia.edu/uncletom/key/kyhp.html A key to uncle Tom's cabin], fulltextversion, 1854</ref>
Filosofi Kultur Sprog